אגם גארדה

**אגם גארדה** (באיטלקית: **Lago di Garda**) הוא האגם הגדול באיטליה, והוא יעד תיירותי פופולרי. אורכו קרוב ל-52 ק"מ ורוחבו הממוצע 16.7 ק"מ. אגם גארדה הוא המזרחי ביותר, בין שלושת האגמים הגדולים בצפון איטליה.

## מקור השם
בעת העתיקה היה שמו של האגם "בנאקוס" (בלטינית Benacus), כך היה גם בזמן הרומאים, אך סבורים שהשם המקורי עתיק עוד יותר ומקורו מן השפה הקלטית. פירוש השם היה "משונן", או "עם צוקים רבים", לפי קווי המתאר של החופים וההרים המשוננים והצוקים סביב האגם.

השם "גארדה" מאוחר הרבה יותר, מהתקופה בה הלומברדים כבשו את האזור. פירוש השם הוא מקום של תצפית ושמירה, Guard. בגרמאנית של אז זה היה ווארדה (warda). בנוסף, על החוף המזרחי של האגם קיימת עיירה בשם גארדה. האזכור הכתוב הראשון של השם "גארדה" מצוי במסמך של המלך הלומברדי ליותפראנד (Liutprand), משנת 712 לספירה.

## גאוגרפיה ואקלים
אגם גארדה נמצא בצפון איטליה, בערך באמצע הדרך בין מילאנו לוונציה ובין הרי האלפים לעמק הפו. אזור אלפיני זה, נוצר כתוצאה מתנועת קרחונים, בסופו של עידן הקרח האחרון. האגם וקו החוף שלו מחולקים בין הפרובינציות ורונה (בדרום מזרח), ברשה (דרום מערב) וטרנטו (צפון). צידו הצפוני של האגם הררי, רכס האלפים משתרע מצפון מערב לאגם, ורכס הדולומיטים בכיוון צפון מזרח.

בקיץ חם והביל באגם גארדה וסביבתו. מאמצע חודש יולי ועד אמצע אוגוסט, הלחות עולה על 60% בממוצע. יולי הוא החודש החם ביותר, במהלכו הטמפרטורה הממוצעת ביום כ-30 מעלות צלזיוס, ובלילות 19. ינואר הוא הקר ביותר, במהלכו הטמפרטורה הממוצעת הגבוהה 6 צלזיוס והנמוכה 1-. ממוצע הגשם השנתי מסתכם ב-658.6 מ"מ, החודש הגשום ביותר הוא אוקטובר, 75.5 מ"מ. ממוצע כמות השלג השנתית קרובה ל-50 מ"מ, אך מעטים הימים בהם יורד שלג בלבד, יותר אופייניים ימי שלג וגשם מעורבים.

## היסטוריה של האגם והאזור
לחופי האגם, בין גארדה למלצ'זינה נמצאו פטרוגליפים, המלמדים על התיישבות באזור כבר בתקופת הברונזה. יש הסבורים, כי הייתה התיישבות קדומה עוד יותר, בין בתקופה הנאוליתית לעידן הברונזה. התקופה השלטון הרומית השאריה באזור אתרים רבים. כך הארנה של ורונה מהמאה הראשונה לספירה, מערות קאטולוס בסירמיונה, והקפיטוליום של ברשה, המוכר כאתר מורשת עולמית.

בימי הביניים, אגם גארדה נשלט במאה ה-12 ועד לסוף המאה ה-13 על ידי משפחת דלה סקאלה (סקאליג'רי).עם סיום שלטונם, עברה השליטה באזור האגם למשפחת ויסקונטי ממילאנו, ומאוחר יותר לבית גונזגה. מראשית תקופת הרנסאנס, שלטה רפובליקת ונציה באגם ובסביבתו. במאה ה-19 האימפריה האוסטרו - הונגרית הייתה השלטת. ב-1861 האזור נכלל בתוך ממלכת איטליה המאוחדת, בראשותו של המלך ויטוריו אמנואלה השני. במאה העשרים, מספטמבר 1943 הוקמה הרפובליקה הסוציאלית האיטלקית, הידועה בשם רפובליקת סאלו, בראשות בניטו מוסוליני ובחסות היטלר. מרכז הרפובליקה היה בעיירה סאלו, על הגדה המערבית של אגם גארדה.

## אתרים ונושאי עניין
סירמיונה-בדרום האגם, על קצהו של לשון יבשה דקה החודרת לאגם, נמצאת העיירה העתיקה סירמיונה. העיירה יעד תיירותי פופולרי. בסירמיונה נמצאת מצודת סקאליג'רו מהמאה ה-13. בעיירה הייתה וילה של המשורר הרומאי גאיוס ולריוס קאטולוס, ותיירים מבקרים בשרידי ספא רומית הנקראת "מערות קאטולוס" (Grotte di Catullo), אף על פי שאין ראייה המקשרת את קאטולוס לבניין זה. לחוף האגם מוצב פסלו של קאטולוס. בעיירה ובמי האגם הסמוכים אליה נובעים מעיינות חמים של גופרית.

ריווה דל גארדה-בצפון האגם נמצאת עיירת הנופש ריווה דל גארדה. לאורך שפת האגם קיימת טיילת, העוברת בכל החלק הדרומי של העיירה.

מפלי ורונה-בסמוך לעיירה ריווה דל גארדה נמצאים מפלי ורונה, אתר המושך תיירים רבים.

גארדלנד-על החוף המזרחי של האגם נמצא פארק השעשועים גארדלנד, אחד הפארקים המפורסמים באיטליה.

פארק הסרטים ופארק המים - פארק הסרטים באגם גארדה (Movieland) ופארק המים קאנווה (caneva) הם שני פארקים צמודים, מעט צפונית לגארדלנד. שני הפארקים נמצאים בבעלותה של חברת קאנווה, וניתן לרכוש כרטיסים משולבים לשניהם.

אתרים אחרים-סביב האגם ולחופיו יש עיירות ציוריות רבות, דוגמת לימונה (Limone) וברדולינו. בעיירה סאלו על החוף המערבי, הוקמה במלחמת העולם השנייה "רפובליקת סאלו" של מוסוליני.

## תחבורה
ממוזער|254x254 פיקסלים|דרום מזרח אגם גארדה, מצולם מתוך גארדלנד.
האגם נגיש מצפון דרך מעבר ברנר, מדרום חולפת מסילת הרכבת ונציה-מילאנו ולה תחנת רכבת בדסנצאנו דל גארדה. קילומטרים אחדים מהחוף הדרומי של האגם עוברת A4, אוטוסטרדת הרוחב העיקרית של צפון איטליה. סביב האגם מתפתל כביש סובב אגם גארדה, SS249 ושלוחותיו בשמות שונים. הכביש אינו רחב, והתנועה בו קשה ואיטית, במיוחד בתקופת הקיץ.

שייט - על האגם קיים שירות מעבורות מחוף לחוף, המקשר בין נקודות מרכזיות בו, ואף שרות של רחפות.

נמלי תעופה-נמל התעופה הקרוב ביותר הוא ורונה וילפרנקה, כ-30 ק"מ מדרום מזרח לאגם. נמל תעופה אחר הקרוב יחסית הוא זה של ברגמו, כ-90 ק"מ מדרום מערב לאגם גארדה.

אוטובוס-קיים שירות אוטובוסים לאגם מן הערים המרכזיות הקרובות, ורונה, מנטובה, ברשה וטרנטו. יש גם שירות אוטובוסים של החוף המזרחי, וגם של החוף המערבי.

## גלריה

קובץ:מערות קטולוס מצד האגם GROTTE DI CATULLO.jpg|מערות קאטולוס בסירמיונה, מראה מכיוון האגם.
קובץ:פרוטומה של קטולוס בסירמיונה.jpg|פסל המשורר הרומאי גאיוס ואלריוס קאטולוס על חוף האגם.
קובץ:Torre Apponale Riva del Garda.מגדל אפולונה ריבה דל גארדנ.jpg|מגדל אפונלה בריווה דל גארדה
קובץ:GARDA MAP.מפת אגם גארדה.jpg|תרשים אגם גארדה והיישובים שעל שפת האגם.
קובץ:BARDOLINO.PEDESTERIAN STREET.מדרחוב בארדולינו.jpg|המדרחוב בעיירה ברדולינו
קובץ:MALCESINE-MONTE BALDO CABLE CAR.רכבך ממלצ'זינה למונטה באלדו בלדו.jpg|הרכבל העולה ממלצ'זינה למונטה באלדו.
קובץ:SIRMIONE.סירמיונה.jpg|רחבת הטירה בסירמיונה
קובץ:CASTELLO SCALIGERO SIRMIONE.טירת סקליג'רו סירמיונה מהאגם.jpg|טירת סקליג'רו סירמיונה מצולמת מאגם גארדה.
קובץ:Riva del Garda, Lago di Garda - 52131120747.jpg|ריווה דל גארדה, משייט באגם.


## ראו גם
* אגם מאג'ורה
* אגם קומו
* אגם אורטה

## קישורים חיצוניים

* 
* 
* 
* אגם גארדה - סקירת עיירות, אטרקציות, פארקים, אתרי טבע, מלונות ועוד
* 
*  

## הערות שוליים

גארדה
קטגוריה:טרנטינו - אלטו אדיג'ה
גארדה